पर जब रेफ़री उसकी इस 'करुण वेदना' से टस से मस नहीं होता तो वह खिलाड़ी यूं उठ खड़ा होता है मानो उसे कुछ हुआ ही न हो.ऐसा लगता है मानो वह किसी फ़िल्म का ऑडिशन दे रहा हो और उसे गोली लग गई हो.



(पढ़िए : फ़ीफ़ा टिकट मामले में गिरफ़्तारी)मौजूदा विश्व कप में खेल रहे ऐसे ही पांच 'ड्रामेबाज़' खिलाड़ियों के बारे में हमें बताया ब्राज़ील में मौजूद पत्रकार शोभन सक्सेना ने.नीदरलैंड्स के इस खिलाड़ी को लोग 'डाइविंग' स्पेशलिस्ट मानते हैं.उन्हें कोई ज़रा सा भी हाथ या पैर लगा दे तो वह गिर जाते हैं और हमेशा पेनल्टी एरिया में गिरने की कोशिश करते हैं ताकि उन्हें पेनल्टी मिल जाए.उन्होंने 2014 के विश्व कप नॉक आउट दौर में मैक्सिको के ख़िलाफ़ वे पेनल्टी एरिया में गिर गए थे, जिस पर उन्हें पेनल्टी भी मिली थी. हालाँकि मैक्सिको के खिलाड़ियों का आरोप था कि उन्होंने डाइव लगाई थी.जर्मनी के ये खिलाड़ी भी ज़रा सा हाथ लगने पर ज़मीन पर लोट जाते हैं और इनकी कोशिश पेनल्टी एरिया से बाहर या अंदर गिरने की रहती है.उनकी कोशिश रहती है कि पेनल्टी या फ़्री किक तो मिल ही जाए.16 जून को हुआ जर्मनी-पुर्तगाल का मुक़ाबला जिसमें मुलर ने 3 गोल मारे.उनकी पुर्तगाल के खिलाड़ी पेपे से हलकी सी टक्कर हुई पर उन्होंने उस टक्कर को ऐसा दर्शाया मानो उन्हें बहुत ज़ोर से चोट लगी हो और रेफ़री से गुहार लगाने लगे.ब्राज़ील के इस खिलाड़ी को विश्व कप के पहले ही मैच में क्रोएशिया के ख़िलाफ़ मैच में टक्कर लगी और वह गिर पड़े. जिस वजह से ब्राज़ील को पेनल्टी मिल गई.



('जुनिगा के ख़िलाफ़ नहीं होगी कार्रवाई')हालांकि बाद में रेफ़री के इस फ़ैसले पर ख़ासा बवाल मचा और फ़्रेड को नाटकबाज़ भी करार दिया गया.ब्राज़ील के कोच ने भी माना कि इससे उनकी टीम की प्रतिष्ठा को धक्का पहुंचा.पुर्तगाल के खिलाडी रोनाल्डो अपने बेहतरीन खेल के साथ-साथ मैदान में 'ऐक्टिंग' के लिए भी विख्यात हैं.ज़रा सा धक्का लगने पर गिरना, चोट लगने का बहाना करना, ज़मीन पर लोटना ताकि कम से कम एक फ़्री किक तो मिल ही जाए.16 जून को जर्मनी के साथ हुए मुकाबले में आखिरी के कुछ समय में रोनाल्डो गिरे और उन्हें फ़्री किक भी मिली.अर्जेंटीना के ये खिलाड़ी अपने कौशल के लिए तो मशहूर हैं ही लेकिन गाहे-बगाहे मैदान में गिर पड़ने के लिए भी ख़ासे लोकप्रिय हैं.किसी तरह बस वह गिर जाएं और उनकी टीम को पेनल्टी मिल जाए.25 जून को हुए मुकाबले में अर्जेंटीना के डी मारिया नाइजीरिया के पेनल्टी एरिया में जाकर गिरे पर रेफ़री ने उन्हें कोई भाव नहीं दिया.फ़िलहाल उनकी जांघ में चोट लगी है जिसके चलते वह नीदरलैंड्स के विरुद्ध सेमीफ़ाइनल में नहीं खेल सके थे.(बीबीसी हिंदी के 



एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)